tomron87/hebrew-wikipedia-sentences-corpus huggingface dataset:
מאיירס נולד עם בעיות בליבו ובילה את חודשיו הראשונים בבית החולים.
בגיל שנה עברו הוריו לעיר קורק שם גדל.
יש לו שלושה אחים צעירים בשם ג'יימי, אלן ופול ושלושתם מוזיקאים מקצועיים.
כשהגיע לגיל שלוש, נפרדו הוריו ואימו גידלה אותו ואת אחיו אלן בעוד שני אחיו האחרים התגוררו בבית סבתם יחד עם אביו.
תפקידו הראשון היה בשנת 1994 בסרט "איש ללא חשיבות".
תפקידו הראשון בטלוויזיה היה במיני-סדרה בת ארבעה פרקים בשם "Gormenghast" משנת 2000 אשר שודרה ברשת ה-BBC.
החל משנת 2005 שימש פרזנטור של חברת האופנה הוגו בוס למספר קמפיינים, ובשנים 2006–2007 נבחר לשמש פרזנטור לחברת הבגדים ורסצ'ה.
משנת 2007 עד 2010 כיכב מאיירס בסדרה "שושלת טיודור" של רשת שואוטיים בתפקיד הנרי השמיני.
תפקיד זה העניק לו שתי מועמדויות לפרס גלובוס הזהב עבור השחקן הטוב ביותר בסדרת דרמה.
מאיירס ביצע גם תפקידים מוזיקליים.
בשנת 2013 בחר לגלם את דמותו של האנטי-גיבור בסדרה "דרקולה" של רשת NBC.
ב-2014 העניק העיתון "The Irish Post" למאיירס פרס על תרומתו למשחק ועל הישגיו בעשרים השנים האחרונות.
בבעלותו של מאיירס בתים בלוס אנג'לס, בלונדון, בדבלין ובמרוקו.
בחודש מאי 2005 הוא נכנס למוסד גמילה מאלכוהול.
ב-24 באפריל 2007 דווח כי הוא חזר לגמילה.
ב-18 בנובמבר 2007 נעצר מאיירס בנמל התעופה בדבלין בשל שכרות והפרעה לסדר הציבורי.
לאחר מכן הוא שוחרר בערבות, והמשפט התקיים ב-5 בדצמבר 2007. ב-27 בפברואר 2009 הוא נכנס לגמילה בפעם השלישית, ושוחרר ב-15 במרץ 2009. ב-27 ביוני 2009 נעצר בפריז בשל תקיפה ואיומים על עובדים בבר, ושוב שוחרר בערבות והובא לפני שופט בספטמבר 2009.
במאי 2010 הושעה ריס לצמיתות משימוש בטיסות של חברת "יונייטד איירליינס".
למאיירס ולארוסתו מארה ליין יש בן שנולד ב-2016.
+שנהסדרהתפקידהערות1996שמשון ודלילה (אנ')שמשון בצעירותוסרט טלוויזיה של TNT1998The Tribeאדםסרט טלוויזיה של BBC One2000Gormenghastסטירפייקמיני-סדרה2002האמברסונים המופלאים (אנ')ג'ורג' אמברסוןסרט טלוויזיה של A&E (אנ')2003אריה בחורףפיליפ השני, מלך צרפתסרט טלוויזיה של שואוטיים2005אלביס (אנ')אלביס פרסלימיני-סדרה
פרס גלובוס הזהב לשחקן הטוב ביותר במיני-סדרה או בסרט טלוויזיה (2005)
מועמד פרס אמי לבידור בפריים טיים לשחקן ראשי יוצא מן הכלל במיני סדרה או סרט (אנ') (2005)2007–2010שושלת טיודורהנרי השמיני, מלך אנגליהתפקיד ראשי (4 עונות); 38 פרקים
מועמד פרס גלובוס הזהב לשחקן הטוב ביותר בסדרת דרמה (2008–2009)2013–2014דרקולהדרקולה / אלכסנדר גרייסוןתפקיד ראשי; 10 פרקים
גם מפיק2016שורשים (אנ')טוםמיני-סדרה2017–2019ויקינגיםהבישוף האמונד17 פרקים
ג'ונתן ארל פרנזן הוא סופר ומסאי אמריקאי.
ג'ונתן פרנזן נולד בווסטרן ספרינגס, פרבר של שיקגו, ב-17 באוגוסט 1959. בגיל צעיר עבר עם משפחתו לוובסטר גרובס, פרבר של העיר סנט לואיס שבמדינת מיזורי, שם גדל וסיים את בית הספר התיכון בשנת 1977. אביו, ארל, היה מהנדס רכבות ואמו איירין פקידת קבלה במרפאה, שניהם במקור ממינסוטה.
הוא למד במכללת סווארת'מור והתמחה בגרמנית.
בשנת 1988, פורסם ספרו הראשון "העיר העשרים ושבע".
העלילה מתרחשת בעיר הולדתו של פרנזן, סנט לואיס, ועוסקת בדעיכת העיר, שהייתה "העיר הרביעית בגודלה" בארצות הברית, והחל משנות ה-70 של המאה העשרים ירדה בדירוג למקום העשרים ושבע.
בשנת 1992, פורסם ספרו השני, Strong Motion, המתמקד במשפחה לא מתפקדת, ומשתמש באירועים סייסמיים בחוף המזרחי של אמריקה כמטאפורה לרעידות האדמה המתרחשות בחיי המשפחה (כהגדרתו של פרנזן, "דמיינתי את החיים הסטטיים המשובשים מבחוץ - מזועזעת באופן מילולי.
דמיינתי סצנות אלימות שיסלקו את הפורניר ויגרמו לאנשים לצעוק אמיתות מוסריות זועמות זו על זו").
בשנת 2001 פורסם ספרו "התיקונים".
הרומן זכה לשבחי הביקורת, וזיכה את פרנזן במספר פרסים, ביניהם פרס הספר הלאומי לספרות בדיונית.
אחד הגורמים שתרמו לפרסומו של הספר בארצות הברית הוא תקרית עם אופרה וינפרי, שבחרה את הספר למועדון הספרים במסגרת התכנית שלה.
פרנזן הביע בראיונות חוסר נוחות מהבחירה, ובסופו של דבר וינפרי ביטלה את השתתפותו.
הספר זכה להד תקשורתי עוד טרם פרסומו כאשר המגזין "טיים" הקדיש לכבוד הספר את שער כתב העת בו הכריז על פרנזן כ-"Great American Novelist".
ב-2013 זכה בפרס לספרות של עיתון די ולט.
באוקטובר 2021 יצא הרומן השישי של פרנזן, "Crossroads".
לפי הודעת המוציא לאור של הספר, זהו הספר הראשון מתוך טרילוגיה שתקרא "A Key to All Mythologies".
בספטמבר 2024, פורסם כי מריל סטריפ עתידה לככב בעיבוד טלוויזיוני לרומן "התיקונים" מאת פרנזן.
טרם נקבע שירות סטרימינג או רשת לשידור הסדרה, אך היא עתידה לצאת לשוק.
פרנזן מעבד את הרומן לתסריט וישמש כמפיק בפועל, לצד מארק רויבל מחברת wiip.
אולפני CBS עומדים מאחורי הפרויקט, לאחר שהפרויקט היה בעבר באולפני הטלוויזיה של פרמאונט שנסגרו באוגוסט.
בעבר ניסו לעבד את "התיקונים" לסרט, אך הפרויקט לא התממש.
בהמשך, HBO הפיקה פיילוט לסדרה בשנת 2011 עם השחקנים כריס קופר, דיאן ויסט ויואן מקגרגור, אך הפיילוט לא פותח לסדרה מלאה.
"התיקונים" מהווה את הופעת הבכורה של פרנזן כתסריטאי בטלוויזיה.
פרנזן כותב בעבור המגזין "ניו יורקר".
בנוסף לכתיבה, פרנזן הוא צפר מוערך.
מאז שנת 2008, הוא חבר בדירקטוריון של האגודה האמריקאית לשימור ציפורים .
בשנת 1982 נישא לוולרי קורנל, אותה פגש עם סיום לימודיו.
באותה שנה נסע ללמוד כשנה במסגרת תוכנית פולברייט בברלין.
פרנזן מתגורר בסנטה קרוז שבקליפורניה עם בת זוגו הסופרת קתרין צ'טקוביץ'.
העיר העשרים ושבע (The Twenty-Seventh City), 1988; תרגם ארז וולק, סדרת הספריה לעם, עם עובד, 2018.
התיקונים (The Corrections), 2001; תרגמה אלינוער ברגר, הספריה לעם, עם עובד, 2003.
חירות (Freedom), 2010; תרגמה עפרה אביגד, הספריה לעם, עם עובד, 2012.
צומת (Crossroads), 2021; תרגמה עתליה זילבר, הספריה לעם, עם עובד, 2022.
איך להיות לבד (How to Be Alone), 2002 - מסות, תרגמה מרינה גרוסלרנר, סדרת ספרית אפקים, עם עובד, 2017.
אזור אי-הנוחות (The Discomfort Zone), 2006 - מֶמוּאָר, תרגמה נעמי זוסמן, ספרית אפקים, עם עובד, 2018.
The Kraus Project, 2013 - מסות מאת קרל קראוס, מתורגמות ומוערות על ידי פרנזן.
הקץ של קץ העולם (The End of the End of the Earth), 2020 - מסות, תרגמה נעמי זוסמן, ספרית אפקים, עם עובד, 2020.
ג'ונתן קייט הוא שחקן וקומיקאי יהודי-אמריקאי.
קייט ידוע בעיקר בזכות גילום דמותו של אולג בסדרת הטלוויזיה "מרוששות".
קייט נולד וגדל בעיר סקוקי שבאילינוי, לדייוויד ולין קייט, שניהם ממוצא יהודי.
בזמן הלימודים שלו בקולג' הוא עבד כטבח במסעדה.
הוא למד וקיבל תואר ראשון בתיאטרון מאוניברסיטת אילינוי באורבנה-שמפיין.
בו זמנית, הוא למד בבית ספר למשחק בשם "Second City" והשתתף בקבוצות אימפרוביזציה שונות.
בשנת 2003 הוא עבר ללוס אנג'לס כדי לפתח את קריירת המשחק שלו.
הפרויקט הגדול הראשון שלו היה עם ג'רי סיינפלד בפרומו לסרט "כוורת בסרט".
קייט אמנם הופיע בפרסומות ארציות, סרטים קצרים וסרטים עצמאיים עוד לפני כן לסרט אך הפרומו הזניק את הקריירה שלו בכך שהכניס אותו לעולם התיאטרון וסייע לו להיבחר למספר סרטים חשובים בקריירה שלו.
בשנת 2006 הוא הופיע (ללא קרדיט) בסרט "שודדי הקאריביים: תיבה של איש מת" בתפקיד שודד ים על סיפונה של "הפנינה השחורה".
בספטמבר 2011 הוא החל לשחק בקומדיית המצבים של CBS, "מרוששות" את אולג גולאצ'בסקי, טבח אוקראיני בדיינר.
בשנת 2021 החל לשחק בסיטקום "אבא, תרגיע!" שיצר ג'יימי פוקס לרשת נטפליקס ואף מככב בו בתפקיד הראשי.
+שנהסרטתפקידהערות2006שודדי הקאריביים: תיבה של איש מתשודד יםללא קרדיט2018All the Creatures Were Stirringצ'טמפלצות בשלגדמויות שונותדיבוב2020The BellmenבראדDeportedצלםללא קרדיט2021Supercoolנהג אובר2025SneaksוויזדיבובTBAJames the SecondאנגוסThe Best Worst Christmas Ever
ג'ונתן פרייקס הוא שחקן, סופר ובמאי אמריקאי.
פרייקס ידוע בעיקר בזכות גילום דמותו של קומנדר ויליאם רייקר בסדרת הטלוויזיה "מסע בין כוכבים: הדור הבא" (1987-1994) ובסרטי הקולנוע המבוססים על סדרה זו.
פרייקס גם שימש כמנחה בתוכנית "Beyond Belief: Fact or Fiction", המאתגרת את הצופים להבחין בין סיפורים המבוססים על תופעות אמיתיות לבין סיפורים מפוברקים.
בחודש יוני 2011, פרייקס היה קריין של הסרט התיעודי "Lee and Grant" של ערוץ ההיסטוריה.
לאחר שעבר לעסוק בבימוי, ביים וגם כיכב בסרטי קולנוע ופרקי טלוויזיה מזיכיון "מסע בין כוכבים" ואחרים.
פרייקס נולד בבלפונטה, פנסילבניה, בנם של דוריס ג'יי.
(שם משפחתה לפני נישואיה: ינגלינג) וג'יימס ר.
הוא גדל בבית לחם, פנסילבניה, באזור העמק ליהיי של המדינה.
בשנת 1970 הוא סיים את לימודיו התיכוניים בבית הספר התיכון "ליברטי", אשר במסגרתם הוא רץ (על מסלול) וניגן עם תזמורת בית-הספר.
פרייקס קיבל תואר ראשון לאמנות באמנות התיאטרון באוניברסיטת המדינה של פנסילבניה, בשנות ה-1970 המוקדמות.
אביו היה מבקר עבור מוסף הספרות של הניו יורק טיימס, עורך ספרים ופרופסור לספרות אנגלית באוניברסיטת ליהיי בשנים 1958–2001. הוא נפטר בראשית 2002. לפרייקס היה אח צעיר, דניאל, שמת בשנת 1997 מסרטן הלבלב.
פרייקס נישא לשחקנית אופרת הסבון ג'יני פרנסיס ב-28 במאי 1988. הם גרים בקליפורניה עם שני ילדיהם - אליזבת וג'יימסון.
בתקופה מסוימת במהלך שנות ה-70, פרייקס עבד עבור מארוול קומיקס, והופיע בכנסים בתחפושת של קפטן אמריקה.
במסגרת זו, פרייקס גילם את תפקידו הראשון על בימות אוף ברודוויי, משחק במחזהו של יוג'ין או'ניל "The Hairy Ape", בבימויו של ג'ורג' פרנץ.
ההופעה הראשונה שלו בברודוויי הייתה ב-"Shenandoah".
במקביל, הוא קיבל תפקיד באופרת הסבון של רשת NBC - "The Doctors".
כאשר הדמות שלו פוטרה מהסדרה, פרייקס עבר ללוס אנג'לס, קליפורניה ושיחק תפקידי אורח רבים בסדרות טלוויזיה של שנות ה-70 ושנות ה-80, לרבות "The Waltons", "הרפתקאות בהזארד", "Matlock" ו-"Hill Street Blues".
הוא גילם את תפקידו של צ'ארלס לינדברג בשנת 1983 בפרק של "!Voyagers" בשם "Arrow Pointing East".
רייקר בסדרה "מסע בין כוכבים: הדור הבא".
פרייקס הופיע במיני סדרה בשנת 1986 בשם "Dream West".
פרייקס ביצע מספר עבודות דיבוב עבור סדרות אנימציה, הבולטת שבהן היא דמותו של דייוויד קסנטוס בסדרה "Gargoyles"; כמו כן הוא גילם את עצמו בפרק פיוצ'רמה בשם "איפה "Where No Fan Has Gone Before".
היה לו תפקיד קטן, ללא קרדיט, בסרט משנת 1994 בשם "Camp Nowhere".
הוא שב לגלם את דמותו של ויליאם רייקר מהדור הבא בפרק של "איש משפחה", בו גם השתתפו פטריק סטיוארט ומייקל דורן כקפטן פיקארד ווורף (בהתאמה).
מאוחר יותר, הוא שוב ושיחק את עצמו בפרק אחר של "איש משפחה", שבו הופיעו כל שבעת השחקנים הראשיים של "מסע בין כוכבים: הדור הבא" (בתוספת דניס קרוסבי וויל ויטון).
פרייקס ביים מספר פרקים ברוב סדרות הזיכיון (דור הבא, חלל עמוק 9, וויאג'ר, דיסקברי, פיקארד ועולמות חדשים ומשונים) והיה במאי פופולרי וחדשני על הסט של "מסע בין כוכבים", אשר לעיתים קרובות היה מוצא דרכים חדשות לחלוטין לצלם את הסט המוכר של התוכנית.
קריירת הבימוי שלו כוללת גם את סרטי הקולנוע "מסע בין כוכבים: המפגש" ו-"מסע בין כוכבים: המרד" כמו כן, ביים פרקים בסדרה "האורוויל", שנוצרה בהשראת זיכיון "מסע בין כוכבים".
בנוסף, פרייקס היה מפיק בסדרה "רוזוול" של WB, ביים מספר מפרקי הסדרה, ואף השתתף בה ככוכב-אורח כמה פעמים.
בשנת 1994, פרייקס השתתף באלבום "Hoist" של להקת פיש, כשהוא מנגן על טרומבון בקטע שמכונה "Riker's Mailbox".
פרייקס, מדי פעם, הופיע עם הטרומבון כחלק מגילום דמותו של קומנדר רייקר, כשהוא שואב את ניסיונו מתקופת היותו חבר בתזמורת הקולג' בו למד.
כמו כן, הוא חבר בהרכב המוזיקלי "The Sunspots", קבוצה אשר ביצעה קולות רקע עבור אלבום משנת 1991 בשם "Ol' Yellow Eyes Is Back" של ברנט ספיינר, חבר צוות השחקנים של "מסע בין כוכבים: הדור הבא".
פרייקס הנחה את "Paranormal Borderline", סדרת טלוויזיה ברשת פוקס, שעסקה בהתרחשויות ויצורים על-טבעיים ומסתוריים.
צילומי ה-"Snowwalker", כפי שהיא מכונית, מראים כביכול יטי חוצה עמק בהרי ההימלאיה, כשהוא הולך לפני זוג בלגי שחוצים את האזור על מגלשי סקי.
הרשת לבסוף הודתה בזיוף, ופרייקס הרחיק את עצמו, ושמר מרחק מהתוכנית.
הוא הנחה את "Beyond Belief: Fact or Fiction", אתה עסקה בעולם העל-טבעי.
פרייקס ופרנסיס הופיעו יחד בסדרה "לויס וקלארק: הרפתקאותיו החדשות של סופרמן", בפרק "Don't Tug on Superman's Cape", כזוג מפחיד.
הוא ביצע עבודת קריינות עבור "That's Impossible" בהפקת ערוץ ההיסטוריה.
פרייקס ביים מספר פרקים של סדרת הטלוויזיה "סוכן מחוק" וכן "Leverage" של רשת TNT.
פרייקס עובד עם סדנאות, "Waterfall Arts Center" ו-"Saltwater Film Society", שתיהן ממוקמות במיין, שם הוא מלמד קורסים בבימוי סרטים.
לו ולפרנסיס הייתה חנות לריהוט ביתי בבלפסט, מיין, אשר נקראה "The Cherished Home''", אשר נסגרה באוגוסט 2012 מאחר שפרנסיס החלה להיות עסוקה מדי בקריירת המשחק שלה כדי לבלות מספיק זמן בחנות.
בקולנועשנהסרטהערות1996מסע בין כוכבים: המפגש1998מסע בין כוכבים: המרד2002מעבר לעתיד2004ציפורי הרעםבטלוויזיהשנהתוכניתהערות1990–1994מסע בין כוכבים: הדור הבא3.16 – "The Offspring" (1990)
1.04 – "Day 21" (2020)2021Leverage: Redemption1.07 – "The Double-Edged Sword Job" (2021)2023מסע בין כוכבים: עולמות חדשים ומשוניםמשחקי וידאושנהמשחקהערות1996מסע בין כוכבים: קלינגוןסרט אינטראקטיבי
ג'וסלין איב סטוקר היא זמרת-יוצרת מסוגת מוזיקת נשמה ובלוז ושחקנית בריטית.
ידועה רבות בסגנונה להופיע ברגליים יחפות על הבמה ובראיונות.
סטון היא השלישית מבין ארבעה אחים ואחיות.
אביה ניהל עסק לייצוא וייבוא של פירות ואמה הייתה המנהלת האישית שלה עד 2004. סטון הושפעה מאוד מהמוזיקה של זמרות כמו דאסטי ספרינגפילד ואריתה פרנקלין.
בשנת 2001 כשהייתה בת 13, השתתפה סטון בתחרות כישרונות בריטית וביצעה כמה מהשירים של זמרות כמו דונה סאמר וויטני יוסטון.
במהלך התחרות פגשה סטון את סטיב גרינברג שהתלהב מכישרונה והטיס אותה לניו יורק שם היא עברה אודישן שלאחריו החתים אותה גרינברג בחברה שלו.
סטון היא צמחונית מלידה, ובנוסף השתתפה במספר קמפיינים של הארגון 'אנשים למען יחס מוסרי לבעלי חיים'.
סטון נסעה למיאמי ופילדלפיה כדי לעבוד על אלבום הבכורה שיצא ב-16 בספטמבר 2003 תחת השם "The Soul Sessions" בחברת התקליטים האמריקאית EMI.
האלבום זכה לפלטינה משולשת בממלכה המאוחדת, פלטינה בשבע מדינות ומעמד של אלבום זהב ב-9 מדינות.
האלבום הגיע למקום החמישי במצעד הבריטי ונכנס למצעד הבילבורד האמריקאי.
הסינגל הראשון היה קאבר לשיר "Fell in Love with a Boy" של הווייט סטרייפס.
השיר יצא ב-26 בינואר 2004. הסינגל השני מהאלבום היה "Super Duper Love" שיצא ב-10 במאי 2004.
לאחר הצלחת אלבום הבכורה שלה הקליטה סטון חומרים חדשים והוציאה את אלבומה השני שנקרא "Mind Body & Soul" ב-15 בספטמבר 2004. יומיים לפני יציאת האלבום יצא הסינגל הראשון ממנו שהיה "You Had Me".
הסינגל השני מהאלבום יצא ב-29 בנובמבר ונקרא "Right to Be Wrong".
ב-14 במרץ 2005 יצא הסינגל השלישי שהיה "Spoiled".
הסינגל הרביעי והאחרון מהאלבום היה "Don't Cha Wanna Ride" שיצא ב-4 ביולי.
בשנת 2006 החלה סטון לעבוד על אלבומה השלישי.
במאי 2006 יצא שיתוף פעולה של סטון עם שון פול בשיר של הזמר קרלוס סנטנה בשם "Cry Baby Cry".
אלבום הסטודיו השלישי של סטון יצא ב-9 במרץ 2007 ונקרא "Introducing Joss Stone".
סינגל הבכורה מהאלבום היה "Tell Me 'bout It" ואחריו יצא "Tell Me What We're Gonna Do Now" ב-11 ביוני.
הסינגל הרביעי והאחרון מהאלבום היה "Baby Baby Baby" שיצא ב-23 בדצמבר.
אלבומה הרביעי של סטון יצא ב-20 באוקטובר 2009 ונקרא "Colour Me Free!".
ב-8 בנובמבר יצא הסינגל היחיד ממנו שהיה "Free Me".
ב-24 ביוני 2011 יצא הסינגל "Somehow " שהיה הראשון מאלבומה החמישי של סטון.
האלבום עצמו יצא ב-21 ביולי ונקרא "LP1".
ב-27 בספטמבר יצא הסינגל השני מהאלבום שהיה "Karma".
ב-23 בספטמבר 2011 הוציאה סטון אלבום המכיל 13 רצועות של כל להיטיה משנים קודמות ונקרא "The Best of Joss Stone 2003–2009".
ב-5 ביולי יצא הסינגל השני שנקרא "The High Road".
אלבומה השישי של סטון יצא ב-16 ביולי 2012 ונקרא "The Soul Sessions Vol.
2", הוא מהווה אלבום המשך לאלבום הבכורה של סטון משנת 2003. ב-24 בפברואר 2013 יצא הסינגל השלישי מהאלבום, "Teardrops".
החלומות האמריקאיים (2005) סדרת טלוויזיה
ג'ונתן דייוויד שו הוא מייג'ור גנרל לשעבר בריטי יוצא הצבא הבריטי אשר שימש כעוזר ראש מטה ההגנה לסוגיות מניעת הפצת נשק גרעיני, כימי, ביולוגי ולוחמת סייבר.
הוא התגייס לצבא הבריטי בשנת 1981 והתנדב להרגימנט המוצנח.
שו לחם במלחמת פוקלנד כמפקד מחלקה בגדוד ה-3 של הרגימנט המוצנח.
לאחר המלחמה מילא מספר תפקידי מטה ופיקוד ברגימנט המוצנח ולקח חלק בפעילות מבצעית בלחימה בצפון אירלנד.
שו השתלם במכללה לפיקוד ולמטה בקמברלי ובשנת 1997 שימש כמפקד הגדוד ה-2 ברגימנט המוצנח.
בשנת 2000 מונה למפקד החטיבה הממוכנת ה-12 ולאחר מכן פיקד על חטיבה רב-לאומית במלחמת קוסובו.
בשנת 2003 מונה למפקד דירקטוריון הכוחות המיוחדים של הממלכה המאוחדת במקום גראהם לאמב.
בשנת 2006 מונה למפקד הדיוויזיה הרב-לאומית בעיראק.
לאחר מכן מונה לראש מטה מפקדת צבא היבשה הבריטי.
שו מילא מספר תפקידי מטה נוספים ובשנת 2011 מונה לעוזר ראש מטה ההגנה לסוגיות מניעת הפצת נשק גרעיני, כימי, ביולוגי ולוחמת סייבר שו פרש מן הצבא בשנת 2012.
ג'ונתן קוי הוא שחקן בריטי.
הוא מופיע מאז 1975 בעיקר בטלוויזיה.
הוא מוכר מתפקידו כהנרי הפקיד של משרד עורכי הדין בסדרת הטלוויזיה "רמפול", כברייסגירדל בסדרה "הורנבלואר - ימאי וג'נטלמן" עיבוד טלוויזיוני לספריו של סי אס פורסטר.
עוד הופיע בדמות הגרמני קורט בסדרת הטלוויזיה הבריטית "חמדת ימים" (Brideshead Revisited) בפרק "The Unseen Hook".
ב-2008 שיחק כ'לויד דאלאס' בסיבוב הופעות בבריטניה של המחזה "Noises Off".
ב-2011 גילם את דמותו של לאונטו במחזה "מהומה רבה על לא דבר" בהפקה של תיאטרון ויינדהם לצידו של דייוויד טננט.
ב-2012 / 2013 שיחק בתפקיד קולונל לויקין במחזה "The Magistrate" מאת פינרו, בתיאטרון המלכותי הלאומי, הפקה שהועלתה במסגרת העונה הרביעית של "National Theatre Live".
קוי השתתף בפרק בסדרת הטלוויזיה "מלחמתו של פויל" כשהוא מגלם מרגל גרמני בשם האנס מאייר.
בסדרה "סקרלט פימפרנל" של ה-BBC משנת 1999 גילם את דמותו של הנסיך מוויילס.
ב-2001 השתתף קוי בסרט הטלוויזיה שזכה לשבחי הביקורת "הפתרון הסופי" בתפקיד אריך נוימן.
בסרט זה הופיע לצדו של ברנדן קויל שגילם את מפקד הגסטפו היינריך מילר.
השניים נפגשו שוב אחרי 10 שנים באתר הצילומים של הדרמה התקופתית "אחוזת דאונטון" שם קוי גילם את מר ג'ורג' מארי, עורך הדין של לורד גרנתהם.
ג'ונתן קוק הוא סופר בריטי ועיתונאי שהתגורר בנצרת, ישראל ובעל אזרחות ישראלית אותה קיבל בהליך התאזרחות בשל נישואין.
בשנת 2021 שב לגור בממלכה המאוחדת.
ספריו ומאמריו של קוק עוסקים במזרח התיכון ובסכסוך הישראלי-פלסטיני.
קוק נולד וגדל בבקינגהאמשייר, הממלכה המאוחדת.
הוא קיבל תואר ראשון בהצטיינות בפילוסופיה ופוליטיקה מאוניברסיטת סאות'המפטון בשנת 1987, תואר שני בעיתונות מאוניברסיטת קרדיף בשנת 1989, ותואר שני בלימודי המזרח התיכון מהמכללה ללימודי המזרח ואפריקה בבלומסברי, לונדון, בשנת 2000.
בשנת 1988 החל לעבוד ככתב ועורך במספר עיתונים בסאות'המפטון.
הוא עבד כפרילנסר בעיתונים בריטיים בשנים 1994-1996 והיה חלק מצוות העיתונאים בגארדיאן ובאובזרבר בשנים 1996-2001.
בספטמבר 2001 עבר קוק להתגורר בנצרת.
הוא כתב בקביעות לגארדיאן עד 2007. לאחר מכן טען קוק שהגארדיאן תוקף במגמתיות כתבים בעלי דעות עצמאיות כמו גלעד עצמון, ג'וליאן אסאנג', נועם חומסקי ואחרים.
מאמרים שנכתבו על ידי קוק פורסמו בעיתונים רבים, ביניהם הרולד טריביון, לה מונד, אל-אהראם ואל-ג'זירה, וכן באתר קאונטרפאנץ'.
בשנת 2011 קוק קיבל פרס מיוחד מקרן מרתה גלהורן לעיתונות, על סקירותיו בנושאי המזרח התיכון.
קוק נשוי לסאלי עזאם, ערבייה ישראלית אותה הכיר בנצרת בתקופת האינתיפאדה השנייה.
בשנת 2021, לאחר 20 שנות מגורים בנצרת, שב לגור בממלכה המאוחדת.
בספר "דם ודת" (2006) טוען קוק שישראל מבצעת תהליך ארוך ואיטי של טיהור אתני של פלסטינים, הן מחוץ לקו הירוק והן מעבר לקו הירוק.
בספר הוא מביא מספר טיעונים תומכים לטענה זו, ובין השאר כותב שהרעיון של "מדינת כל אזרחיה" נתפס כאיום על ידי ההנהגה הישראלית.
ראמי ג'ורג' ח'ורי כתב על הספר שהוא "חשוב אך מטריד."
לטענתו, רעיון זה פותח על ידי מערכת הביטחון הישראלית בשנת 1980 ואומץ על ידי השמרנים החדשים ועל ידי ממשל בוש.
קוק מנתח בספר מאמר שנכתב על ידי עודד ינון ופורסם על ידי ההסתדרות הציונית העולמית בשנת 1982 שבו קורא ינון להפוך את ישראל למעצמה אזורית באמצעות פיצול העולם הערבי, כך שהמזרח התיכון יהפוך "לפסיפס אתני של עדות וקבוצות שיהיה קל יותר לטפל בהן."
ספרו השלישי, "פלסטין הנעלמת: ניסויי ישראל בייאוש אנושי", פורסם אף הוא בשנת 2008. לספר שני חלקים.
כל ספריו ומאמריו של ג'ונתן קוק כתובים בשפה האנגלית.
"דם ודת", הוצאת ספרים פלוטו, לונדון, 2006.
"ישראל והתנגשות הציביליזציות: עיראק, איראן והתוכנית לסדר חדש במזרח התיכון", הוצאת ספרים פלוטו, לונדון, 2008.
"פלסטין הנעלמת: ניסויי ישראל בייאוש אנושי", הוצאת ספרים זד, לונדון, 2008.
הפרק "כפרים בלתי מוכרים: עין חוד הילידית מול עין הוד, מושבת האמנים", בספר של נור מסאלחה "לזכור את האסון: פלסטין, ישראל והעקורים", 2005.
הפרק "ועדת אור וקיר הזכוכית של ישראל", בספר של יואל ביינין ורבקה שטיין "המאבק על הריבונות: פלסטין וישראל", 2006.
ההקדמה לספר של חאתם כנאענה, "רופא בגליל: החיים והמאבק של פלסטיני בישראל", 2008.
פרק בספר "ישראל ודרום אפריקה: פנים רבות לאפרטהייד", בעריכת אילן פפה, יצא לאור בנובמבר 2015.
"מסרבים להתערב: בית הדין הגבוה לצדק והשטחים הכבושים", בכתב העת Middle East Report, 2003.
"מה מסתירים מוועדת החוקה", בביטאון עדאלה, 2004.
"החטא ועונשו בחזית הדמוגרפית של ישראל", יחד עם פיטר לגרקיסט, בכתב העת Middle East Report, 2005.
סקירת הספר "הדור הזקוף" של דני רבינוביץ וח'אולה אבו בקר, בכתב העת Holy Land Studies, 2005.
"כפר קנא בתקשורת הישראלית", בכתב העת "מצד שני - המרכז לאינפורמציה אלטרנטיבית", גיליון 17, 2006.
"השד הדמוגרפי של ישראל בבית המשפט", בכתב העת Middle East Report, 2006.
"מכתב מנצרת: מתי ואיך הומצא העם היהודי?", סקירת ספרו של שלמה זנד, בכתב העת Holy Land Studies, 2009.
"ישראל פוגעת בארגוני זכויות האדם", באתר The National, 2009.
ג'ולין כריסטין הויטמייקר , הידועה בשם הבמה ג'וסי ביסט היא שחקנית אמריקאית.
היא התחילה את הקריירה שלה בגיל שתים עשרה כשדיגמנה לפוסטרים ולפרסומות לטלוויזיה.
כשהייתה בת 16 נסעה ליפן כדי לקדם את הקריירה ולאחר שנה עברה להוליווד שבקליפורניה.
בשנות התשעים היא נודעה בכך ששיחקה את אחד התפקידים הראשיים בסדרה מלרוז פלייס, היא שיחקה בפרקים של הסדרות דוגי האוזר, פרקר לואיס וזינוק לאתמול, ב-1990 הצטרפה לעונה החמישית של הסיטקום "משפחת הוגאן" , ברשת CBS.
ב-1991 שיחקה בסרטו של הבמאי אוליבר סטון העוסק בלהקת הדלתות, ב-2003 התארחה בפרק של הסדרה חוק וסדר: מדור מיוחד, ב-2008 החלה לשחק בדרמת הנעורים סודות ההתבגרות ובאותה שנה הופיעה בסרט "האישה האחרת" שבוים על ידי ג'ייסון פריסטלי.
בשנת 2015 שיחקה בסרט הטלוויזיה "אינסטינקט של אמא" לצדם של שרה גריי וריצ'רד הרמון.
בין השנים 2019-2016 שיחקה בסדרת הסרטים של הולמרק "The Wedding March", בתפקיד הראשי של אוליביה פיליפס פרשינג, בכל חמשת סרטי הסדרה.
היא הייתה פנים של קמפיין לטיפוח העור של חברת ניוטרוג'ינה.
ביסט הייתה נשואה לשחקן רוב אסטס ולהם שני ילדים.
סידני אדמונד ג'וסלין אקלנד, CBE היה שחקן אנגלי שהופיע ביותר מ-130 תפקידים בקולנוע ובטלוויזיה.
אקלנד היה מועמד לפרס באפט"א לשחקן המשנה הטוב ביותר על הופעתו בדמות ג'וק דלבס ברוטון בסרט "תשוקות באפריקה" מ-1987.
אקלנד נולד בצפון קנזינגטון שבלונדון, בנם של רות וסידני נורמן אקלנד.
אקלנד התחתן עם רוזמרי קירקלדי ב-18 באוגוסט 1951. היא גם הייתה שחקנית והוא חיזר אחריה כשהופיעו יחד על הבמה בפיטלוכרי שבסקוטלנד.
בתחילה בני הזוג חוו קשיים כי קריירת המשחק שלו הייתה עדיין בחיתוליה.
לכן עברו השניים לגור בקניה, שם ניהל אקלנד מטעים של תה במשך שישה חודשים.
אך הם החליטו שזה מסוכן מדי עבורם ועברו שוב לקייפטאון בדרום אפריקה.
על אף שלשניהם הייתה עבודה קבועה במשחק בדרום אפריקה, אחרי שנתיים, ב-1957, חזרו לאנגליה.
אקלנד הצטרף לתיאטרון האולד ויק והופיע לצדם של שחקנים ידועים כמו מגי סמית', ג'ודי דנץ' וטום קורטני.
בשנות השישים והשבעים של המאה העשרים הופיע אקלנד בתוכניות טלוויזיה ובסרטי קולנוע רבים.
ב-1979 שיחק לצדו של אלק גינס במיני-סדרה "החפרפרת" בתפקיד ג'רי וסטרבי, עיתונאי ספורט וסוכן ביון בריטי.
בשנות השמונים של המאה העשרים השתתף בסרטי קולנוע כמו "התפוח" של מנחם גולן, "הסיציליאני", "חסינות דיפלומטית", "המרדף אחר אוקטובר האדום" ו"תשוקות באפריקה".
עוד שיחק אקלנד בסרט "בין חלום למציאות" בכיכובה של דמי מור, ובמיני-סדרה בת שני חלקים "Hogfather" המבוססת על ספרי עולם הדיסק מאת טרי פראצ'ט.
הוא גילם את דמותו של ק.ס.
לואיס בגרסה הטלוויזיונית של "ארץ הצללים" לפני שעובד למחזה בכיכובו של נייג'ל הות'ורן ולסרט קולנוע עם אנתוני הופקינס באותו תפקיד.
בתיאטרון הופיע אקלנד בתפקיד חואן פרון בהפקה המקורית בווסט אנד של המחזמר "אוויטה" מאת טים רייס ואנדרו לויד ובר לצדה של איליין פייג'.
הוא כיכב בהפקה של המחזמר "מוזיקת לילה זעירה" מאת סטיבן סונדהיים ויו וילר יחד עם ג'ין סימונס והרמיוני גינגולד, וגם השתתף בהקלטת האלבום המקורי בהפקת RCA Victor.
ב-1987 הופיע אקלנד בסרט המוזיקלי "It Couldn't Happen Here" של הפט שופ בויז, וכן בווידאו קליפ של שירם "Always on My Mind" שנלקח מהסרט.
בראיון ב"רדיו טיימס" טען מאוחר יותר שהוא הופיע עם הלהקה רק משום שהנכדים שלו אהבו את המוזיקה שלהם.
בריאיון ל-BBC ב-2001 אמר אקלנד שהוא נאלץ לעשות "סרטים נוראים" בגלל היותו מכור לעבודה.
עוד אמר שהוא מתחרט על הופעתו בסרט "מסע הכזבים של ביל וטד" ובווידאו קליפ של הפט שופ בויס.
ב-2007 היה אקלנד הקריין בסרטו הביוגרפי דוקומנטרי של רוברט גרופאלו אודות המיסטיקן אליסטר קראולי בשם "Search of the Great Beast 666" שיצא על גבי DVD.
עוד ב-2007 הופיע אקלנד בסרט "How About You" לצדה של ונסה רדגרייב, בו הוא גילם דמות של אלכוהוליסט בגמילה שאשתו נפטרה ממחלת הסרטן.
ב-2008 חזר להופיע על המסך הקטן בדמות סר פרדי באטלר, ברונט שהתחתן פעמים רבות, בפרק בסדרת הטלוויזיה הפופולרית "רציחות במידסומר".
בפרק שנקרא "Vixens Run" כיכבה לצדו השחקנית שאן פיליפס.
בספטמבר 2013 ביים סר ג'ונתן מילר הופעת גאלה של המחזה "המלך ליר" מאת ויליאם שייקספיר בתיאטרון האולד ויק בלונדון ובכיכובו של אקלנד בדמות ליר.
אקלנד ואשתו נישאו ב-1951, ונולדו להם שבעה ילדים.
ב-1963 ביתם שבבארנס עלה באש.
רוזמרי אקלנד הצליחה להציל את חמשת ילדיהם אבל שברה את הגב כשקפצה מחלון חדר השינה.
נאמר לה שהיא תאבד את התינוק שנשאה ברחמה ושלא תוכל ללכת על רגליה.
אבל היא ילדה את התינוק ואחרי שנתיים ששהתה בבית חולים הייתה יכולה ללכת.
ב-1982 מת בנם הבכור, פול, ממנת יתר של הרואין.
הוא היה בן 29 במותו.
בשנת 2000 אובחנה רוזמרי כחולה ב-ALS.
בשנים שאחרי מותה של אשתו ערך אקלנד את היומנים שכתבה.
How About You דונלד 2007 קינגדום Kingdom מר נרבוטוביץ' סדרת טלוויזיה (פרק אחד) 2008 השוד המלוטש Flawless MKA פינוקיו Pinocchio מאסטרו סיליגיה מיני-סדרה 2013 Prisoners of the Sun פרופ' מנדלה 2014 קתרין מאלכסנדריה Katherine of Alexandria רופוס
ג'ונתן ג'יימס קייק הוא שחקן אנגלי המופיע במגוון תוכניות טלוויזיה וסרטי קולנוע.
הוא שיחק בתפקיד ג'ק פאוול במיני-סדרה "רבקה" (1997), גילם את אוסוואלד מוסלי במיני-סדרה "מוסלי" (1997), בתפקיד יפת בסרט הטלוויזיה של NBC "תיבת נוח" (1999), גילם את טירנוס במיני-סדרה "אימפריה" (2005), הופיע בדמות קול ברקר בתוכנית הטלוויזיה "צ'אק", ואת הבלש צ'אק ואנס בסדרת הדרמה של ABC "עקרות בית נואשות" (2011–2012).
קייק נולד בעיר וורת'ינג שבמחוז סאסקס.
הוא הצעיר במשפחה בת שלושה בנים.
כשהיה בן ארבע הוזמן לעלות על הבמה במופע פנטומימה מסורתי בריטי לילדים.
חשיפה זו הציתה בו את התעניינות במשחק.
בגיל שמונה החל ללמוד שיעורי דרמה ולהשתתף בהצגות.
בגיל העשרה יצא לסיור הופעות עם להקת התיאטרון הלאומי לנוער.
קייק למד אנגלית באוניברסיטת קיימברידג'.
באוניברסיטה הוא היה שחקן רגבי.
ב-1989 סיים את לימודי התואר.
אחר כך למד משחק שנתיים בבית הספר של תיאטרון בריסטול אולד ויק ועם הלהקה השייקספירית המלכותית.
ב-1992 הופיע קייק במחזה השייקספירי "כטוב בעיניכם" בהפקה להקת רויאל שייקספיר בתיאטרון רויאל שייקספיר בסטרטפורד-אפון-אייבון.
ב-1992 שיחק במרכז האמנויות ברביקן בלונדון.
עוד באותה שנה שיחק בהפקה של הלהקה השייקספירית המלכותית למחזה "טמבורליין" מאת כריסטופר מרלו.
בהמשך הופיע עם הלהקה השייקספירית המלכותית במחזות "Wallenstein", "האודיסיאה" ו"אופרת הקבצנים".
ב-1995 שיחק קייק עם להקת התיאטרון Shared Experience בעיבוד לרומן "הטחנה על הנהר פלוס" מאת ג'ורג' אליוט בתיאטרון ליריק בלונדון.
הוא התחיל להופיע בטלוויזיה בסדרה הקומית הבריטית "שיגעון של עיתון".
ב-1994 הופיע בסרט הטלוויזיה הראשון שלו בשם "Carrott U Like" לצדם של ג'ספור קרוט ואן ברייסון.
תפקידו הראשון בקולנוע היה בסרט האמריקאי "ראשון האבירים".
אחרי שהופיע בפרק בסדרות "Frank Stubbs Promotes" ו-"Goodnight Sweetheart" לוהק קייק ב-1995 לתפקיד גארת' בסדרה "Degrees of Error" של ה-BBC לצדם של בת' גודארד, ג'וליאן גלובר ופילידה לאו.
ב-1996 שיחק בתפקיד יואן בשני פרקים בסדרה "גראנג' היל", נאט בסדרה "לזארוס הקר" והאטרסלי במיני-סדרה "הדיירת מאחוזת ויילדפל" עיבוד לרומן באותו שם מאת אן ברונטה.
בנוסף שיחק בסרטי טלוויזיה בהם "Nightlife" (מ-1996 עם קתרין קרטלידג' וג'יין הורוקס), "הנערה" (1966), וב-"Wings the Legacy" (מ-1996 יחד עם אונה סטאבס).
עוד ב-1996 השתתף קייק בסרט הבריטי "הנחישות מנצחת" המבוסס על הספר "True Blue: The Oxford Boat Race Mutiny" מאת דניאל טופולסקי ופטריק רובינסון.
ב-1997 השתתף קייק בסיטקום "Cows", גילם את ג'ק פאוול במיני-סדרה "רבקה" המבוססת על הרומן באותו שם מאת דפנה דה מוריאה, ושיחק בתפקיד פיטר טמפלר בעיבוד לסדרת הרומנים "A Dance to the Music of Time" מאת אנתוני פאוול, בכיכובם של ג'יימס פיורפוי, סיימון ראסל ביל ופול ריס.
עוד ב-1997 כיכב בפרק בסדרה "ג'ונתן קירק".
בשנה שאחרי כן כיכב קייק בתפקיד הראשי בסדרה "מוסלי", שהייתה מבוססת על חיי הפשיסט הבריטי אוסוואלד מוסלי.
ב-1998 שיחק בתפקיד ריגן מונטנה בסרט הטלוויזיה "Diamond Girl" וכיכב לצדם של אדריאן דאנבר וסוזן וידלר בסדרת הטלוויזיה "The Jump".
ב-1999 הופיע בתפקיד יפת בסרט הטלוויזיה של NBC "תיבת נוח".
עוד באותה שנה עבד עם מריה אייטקן ולזלי גרנטהאם בסרט הטלוויזיה "The Bench".
בשנת 2000 שיחק קייק בתפקיד אנדרו פרייס-סטיבנס בקומדיה השחורה "סיפור אהבה מזוין".
הוא חזר להופיע על הבמה במחזה "בייבי דול" (2000) עיבוד לסרט באותו שם מאת טנסי ויליאמס, וזכה על הופעתו בפרס בארקלייס לשחקן הטוב ביותר.
ההצגה הועלתה תחילה בתיאטרון המלכותי הלאומי ואחר כך בווסט אנד הלונדוני.
ב-2001 הופיע קייק בדמות רנדולף קליבלנד בפרק בסדרה "Dr.
ב-2002 כיכב לצדם של לארה בלמונט ושל טרזה צ'רצ'ר במותחן הטלוויזוני "Swap", שיחק בתפקיד ג'ק ולינגטון בסדרה קצרת הימים "The American Embassy" של רשת פוקס, ולוהק לתפקיד אנדראה לסרט הבריטי "The One and Only".
הופעת הבכורה של קייק בברודוויי הייתה גם ב-2002 בתפקיד יאסון במחזה "מדיאה" מאת אוריפידס.
ב-2003 שיחק קייק בסרט הטלוויזיה הקנדי "Riverworld" וגילם את דמותו של יוזף מנגלה בסרט הטלוויזיה Out of the Ashes" של ערוץ Showtime.
ב-2004 הופיע בתפקיד ג'ון כריסטו בפרק "The Hollow" בסדרה "פוארו" על פי ספרי אגאתה כריסטי.
עוד ב-2004 שיחק בדמות ג'ייסון שפרד בסרט "Fallen".
ב-2005 הופיע בתפקיד ד"ר מלכולם באוורס בפרק "Sex, Lies and Sonograms" של הסדרה "Inconceivable", וגילם את אלאסטר קמפבל בסרט הטלוויזיה "The Government Inspector".
הוא לוהק לתפקיד גלדיאטור בשם טיראנוס בסדרה ההיסטורית של ABC "אימפריה" שרצה בין 28 ביוני 2005 עד 26 ביולי 2005.
ב-2006 וב-2007 הופיע קייק בתפקיד חוזר בדמות רוי בסדרת הדרמה "Six Degrees" של רשת ABC.
עוד הופיע בפרק "סר איאן מקלן" בסדרה "ניצבים", ושיחק בתפקיד מרשל קרופורד בסרט הטלוויזיה "Mastersons of Manhattan".
בתיאטרון הופיע קייק ב-2005 בתפקיד האב פלין במחזה "ספק" מאת פטריק שאנלי בפסאדינה פלייהאוס.
ב-2006 השתתף במחזה "קוריולנוס" בתיאטרון שייקספיר גלוב, וב-2007 לוהק למחזה "סימבלין" שהועלה בתיאטרון ויוויאן בומונט בעיר ניו יורק.
ב-2008 שיחק קייק בתפקיד רקס מוטרם בסרט "בחזרה לבריידסהד".
באותה שנה הופיע בשני פרקים בסדרה "חוק וסדר: כוונה פלילית".
בשנה שאחר כך שיחק בתפקיד בישוף בסרט הטלוויזיה "Captain Cook's Extraordinary Atlas", בכיכובם של ג'ודל פרלנד, צ'ארלי מקדרמוט והאל הולברוק.
הוא גילם את קול ברקר בשני פרקים של סדרת הטלוויזיה "צ'אק", ושיחק בתפקיד מרקוס וול בשני פרקים של הסדרה "חוק וסדר".
ב-2010 לוהק קייק לסרט האמריקאי "Krews" יחד עם פדרו מיגל.
באותה שנה הופיע בתפקיד מארק איסטברוק בפרק בסדרה "מיס מארפל" בכיכובה של ג'וליה מקנזי בדמות ג'יין מארפל.
ב-24 בספטמבר 2004 התחתן קייק עם השחקנית האמריקאית ג'וליאן ניקולסון באיטליה.
לבני הזוג נולדו שני ילדים, בנם הבכור נולד בספטמבר 2007, ובתם נולדה באפריל 2009. קודם לכן היה קייק מאורס לשחקנית הבריטית אוליביה ויליאמס, איתה היה במערכת יחסים במשך שבע שנים.
ג'ונתן ליפרט קלץ הוא שחקן אמריקאי ממוצא יהודי, הידוע בתפקידו בתור ג'ייק שטיינברג בסדרה של HBO, "הפמליה" (2009–2011) ועל עבודתו בסרטים "נשף סיום" (2011) ו-"21+" (אנ') (2013).
הוא כיכב בתור לית' בייארד בסדרה "ממלכה" (2013–2017) של רשת The CW.
קלץ נולד בעיר ניו יורק, בנם של קארין ליפרט, שעבדה ביחסי ציבור, ומרטין קלץ, שהוא מייסד שותף של Scholastic Productions.
לאחר שמשפחתו היגרה עמו לקנדה, הוא התחנך שם בבית הספר התיכון נורת'רן (אנ') שבטורונטו, אונטריו.
אביו ממוצא יהודי-פולני ואילו אמו גרמנייה-נוצרייה (ילידת העיר המבורג).
קלץ גדל בדת היהודית של אביו.
קלץ החל ללמוד שיעורי משחק כשהיה בן 10 והחל לעבוד כשחקן כשהיה בן 16. בטורונטו, הוא התגורר בדירה שפעם התגורר בה קיאנו ריבס.
קלץ מתגורר כיום בלוס אנג'לס, קליפורניה, בעוד הוריו מתגוררים בטורונטו.
בשנת 2004 הוא החל לשחק כאשר גילם את נייט בארבעה פרקים של הסדרה " דגראסי - הדור הבא".
בשנת 2005 שיחק בסרט "כלה להשגה" לצד הת'ר גראהם, והתארח בסדרות הטלוויזיה "הכי גאים שיש" ו"נעדרים".
בשנת 2007 הוא שיחק בסרט "אמריקן פאי מציגים: בית בטא".
בשנת 2009 הוא החל לשחק את עוזרו של ארי בסדרת הדרמה של HBO "הפמליה" וגם שיחק בסרט של דיסני "אבא בצרה".
בשנת 2011 שיחק בסרט "נשף סיום" את הדמות בה מאוהבת הגיבורה הראשית.
באותה שנה, הוא הופיע גם בפרקים של סדרות הטלוויזיה "מלכי הבריחה" ו"העוקץ".
בשנת 2013 שיחק בסרט הנעורים "21+" לצד מיילס טלר.
בשנת 2018 שיחק בתפקיד הראשי בסרט הטלוויזיה הקנדי של ערוץ הולמרק "היה היה נסיך".
בשנת 2021 שיחק בסרט טלוויזיה נוסף של ערוץ הולמרק "נסיך בהתאמה".
בשנת 2023 גילם את דמותו של הבלש ויסמן בסדרת המותחן "שממה" מבית אמזון פריים וידאו.
בשנת 2013 החל לצאת עם השחקנית הקנדית לייזלה דה אוליברה, הם התארסו בדצמבר 2021.
+שנהסרטתפקידהערות2005כלה להשגה (אנ')מחנה רכבים2007הפרצה (אנ')גרג הנסןאמריקן פאי מציגים: בית בטאווסלי2011נשף סיוםברנדון רוברטסTransgressionדייוויד2012Playback נייט201321+ (אנ')רנדיThe Privilegedג'ף לינלי2017White Nightסאלי2018Acquaintedאלןגם מפיק בפועל2019Stealing Schoolקית' וורד2020The Cubanאית'ן
ג'ונתן תמימי סיברג (בשוודית: Jonathan Tamimi Syberg; נולד ב-12 באוקטובר 1994) הוא כדורגלן שוודי-ירדני המשחק בעמדת המגן הימני באל-חוסיין (אירביד).
תמימי התחיל את הקריירה שלו במחלקת הנוער של האמרבי.
ב-19 בספטמבר 2013 תמימי ערך את הופעת הבכורה שלו בקבוצה הבוגרת בניצחון 1-3 נגד גאיס.
תמימי שיחק 7 משחקים בקבוצה הבוגרת של האמרבי.
ב-9 במרץ 2015 תמימי חתם לשלוש עונות בינשפין סדרה .
תמימי היה שותף ב-18 משחקי ליגה ועלה עם הקבוצה לליגת העל השוודית.
ב-8 במאי 2016 תמימי ערך את הופעת הבכורה שלו בליגה הבכירה בשוודיה בהפסד 2-0 לנורשפין, בו גם הורחק לראשונה בקריירה אחרי שקיבל כרטיס צהוב שני.
ב-11 בפברואר 2018 חתם בסונדסוואל.
ב-30 בנובמבר 2019, תמימי שוחרר מהמועדון.
ב-11 ביוני 2020, תמימי חתם במיילבי.
ב-18 בפברואר 2021, תמימי חתם בדגרפורס.
במרץ חתם באל-חוסיין (אירביד) מליגת העל הירדנית.
תמימי, נולד בשוודיה להורים ממוצא ירדני, לכן היה יכול לייצג את שתי המדינות בזירה הבינלאומית.
ב-25 בדצמבר 2017 תמימי ערך את הופעת הבכורה שלו בנבחרת ירדן בתיקו 1-1 נגד .
ג'ונתן קריגן הוא שחקן אנגלי המוכר מהופעותיו בסדרות טלוויזיה בהן "במועדון", "החמישייה", "חדר מיון", "בקצב הלב", "מרזיביט" ו-"Reach For The Moon".
בקולנוע שיחק בסרטים "דיאנה", "FLiM", ו-"The Somnambulists".
קריגן הוא גם מוזיקאי והלחין מוזיקה לסרטים ולטלוויזיה.
הופעת הבכורה שלו על המסך הייתה בווידאו קליפ של השיר "Life Is Sweet" של The Chemical Brothers.
בסדרה "Peak Practice" שיחק בתפקיד המטפס יואן הארווי.
ב-2001 כיכב קריגן בתפקיד השוטר סטיב טריינור, ובנוסף הלחין את נעימת הנושא של הסדרה.
ב-5 בספטמבר 2004 הופיע קריגן לראשונה בתפקיד השוטר רוב ווקר בסדרת הדרמה הוותיקה "בקצב הלב" שמתרחשת בשנות ה-60 של המאה העשרים בצפון ריידינג ביורקשייר.
רוב היה דמות פופולרית מאוד והיה תמיד במרכז העניינים.
הייתה לו מערכת יחסים עם הלן טרנט (בגילומה של סופי וורד).
באפריל 2007 הודיע קריגן על החלטתו לעזוב את הסדרה.
בעונות הבאות השחקן הסקוטי ג'וזף מקפאדן תפס את מקומו בתפקיד ג'ו מייסון שוטר העיירה.
במאי 2010 הופיע קריגן בפרק בעונה השביעית של סדרת הפשע האמריקאית "NCIS" בתפקיד רקס קרהארט.
ב-2012 שיחק קריגן בסרטו של ריצ'רד ג'ונסון "The Somnambulists" על אודות גברים ונשים בצבא הבריטי ועל פעילותם בבצרה בתקופת מלחמת עיראק.
הוא הלחין חלק מהפסקול המקורי של הסרט כולל נעימת הפתיחה.
עוד ב-2012 שיחק בתפקיד ג'ון אלקין בסרט הטלוויזיה "The Best Possible Taste" של ערוץ BBC Four, על הביוגרפיה של קני אוורט.
הוא הופיע בסרט "דיאנה" בכיכובה של נעמי ווטס ובבימויו של אוליבר הירשבייגל, שיצא לאקרנים ב-2013.
ב-2014 גילם קריגן את דמותו של ניל בסדרת הדרמה "במועדון" וחזר לגלם את אותה דמות בעונה השנייה ב-2016.
קריגן הופיע בסרט "FLiM" מאת רפאלו דגרוטולה, וגם כתב את הפסקול המקורי לסרט.
ב-2015 השתתף קריגן בסדרת הדרמה "החמישייה" שכתב הרלן קובן בתפקיד איש עסקים אמריקאי בשם סטיוארט קריו.
עוד באותה שנה שיחק בעונה השנייה של הסדרה "במועדון" ששודרה ב-2016.
קריגן נשוי לשחקנית שלי קון.
ג'ראד אנתוני היגינס , ידוע בשם הבמה ג'וס וורלד (Juice WRLD), היה ראפר, זמר ופזמונאי אמריקאי משיקגו, אילינוי.
השיר המפורסם שלו "Lucid Dreams", צבר בספוטיפיי למעלה מ-3 מיליארד השמעות.
בעקבות הלהיטים "All Girls Are the Same" ו-"Lucid Dreams", חתם היגינס על חוזה הקלטות יחד עם הלייבל Grade A ועם חברת התקליטים אינטרסקופ רקורדס.
השירים "All Girls Are the Same" ו-"Lucid Dreams" הם שניים מתוך 17 סינגלים מאלבום הבכורה של ג'וס Goodbye & Good Riddance, שבהמשך זכה בתואר הפלטינה מה-RIAA ומכר למעלה ממיליון עותקים.
האלבום זכה לביקורות חיוביות, ושלושה סינגלים נוספים מתוכו נכנסו למצעד בילבורד הוט 100; שלושת הסינגלים הם "Lean Wit Me", "Wasted" ו-"Armed And Dangerous".
ב-2018 חבר היגינס לראפר פיוצ'ר ויחד הוציאו את המיקסטייפ WRLD On Drugs.
לאחר מכן ב-2019, הוציא ג'וס את אלבום הסולו השני שלו Death Race For Love, שהגיע למקום הראשון במצעד הבילבורד 200. באלבום נמצאים גם השירים המוכרים של ג'וס, "Robbery" ו-"Hear Me Calling".
ב-8 בדצמבר 2019, שמונה חודשים בדיוק לאחר צאת אלבום הסולו השני שלו, היגינס היה בדרכו לסיבוב הופעות, לאחר שלקח במטוס שלו כמות של סמים שעברה על החוק, ולאחר שקיבל דיווח ששוטרים מחכים לו.
הוא לקח מנת יתר, ובנמל התעופה שיקגו מידוויי נקבע מותו.
היגינס הובהל למרכז הרפואי שבאווק לון, אילינוי, ושם נקבע מותו.
מותו גרם לצער רב בתעשיית המוזיקה, והורגש ברשתות החברתיות.
אלבומו הראשון שיצא לאחר המוות נקרא Legends Never Die, ויצא ב-10 ביולי 2020. האלבום עצמו נכנס היישר אל המקום הראשון במצעד הבילבורד 200. כל השירים מתוך האלבום הגיעו למצעד הבילבורד הוט 100, וחמישה מהשירים אף הגיעו לעשרת המקומות הראשונים במצעד בו זמנית.
האמנים היחידים הנוספים שחמישה שירים שלהם הגיעו בו זמנית לעשרת המקומות הראשונים במצעד הבילבורד הם הביטלס ודרייק.
ב-10 בדצמבר 2021 יצא אלבומו הרביעי (והשני לאחר המוות) Fighting Demons.
ב-21 בנובמבר 2024 הושק שיתוף פעולה של היגינס עם המשחק פורטנייט, שכלל מספר פריטים קוסמטיים הניתנים לרכישה ופסל לזכרו בתוך המשחק.
בנוסף, הדמות שלו במשחק ביצעה קונצרט וירטואלי לצד הראפרים סנופ דוג, אמינם ואייס ספייס ב-30 בנובמבר 2024. הקונצרט הכיל שיר חדש בבכורה של הראפר בשם "Empty Out Your Pockets."
ג'ראד אנתוני היגינס נולד ב-2 בדצמבר 1998, בשיקגו, אילינוי.
הוריו התגרשו כשהיה בן שלוש, ואימו של היגינס גידלה אותו ואת אחיו הגדול לבדה.
כשהיה בן ארבע, למד לנגן בפסנתר, ולאחר מכן למד גם לנגן על גיטרה ותופים; בתזמורת של כיתתו בבית הספר ניגן היגינס על חצוצרה.
אימו של היגינס הייתה דתייה ושמרנית, ולכן לא הסכימה לו להאזין לשירי היפ הופ.
היגינס האזין במקום זאת למוזיקת פופ ורוק, וכשהיה ילד, אהב לשחק במשחקי וידאו כגון Tony Hawk's Pro Skater ו-Guitar Hero; אותם המשחקים עזרו לו להכיר אמנים ולהקות כמו בלינק-182, בילי איידול, פאניק!
היגינס התחיל לשתות לין בגילאי 11–12, וכבר ב-2013 השתמש בזאנקס ופרקוסט.
בשנה השנייה ללימודיו בתיכון, הקליט היגינס את רוב שיריו ראשונים בעזרת הטלפון הנייד שלו והעלה אותם לסאונד קלאוד.
כמה שנים לאחר מכן, עזב היגינס את בית הספר.
היגינס החל לפתח את עצמו כאמן בשנתו הראשונה בתיכון.
שירו הראשון נקרא "Forever", ואותו העלה ב-2015 לסאונד קלאוד תחת שם הבמה JuiceTheKidd (בעברית: ג'וס דה קיד).
את שירו הראשון, כמו שאר שיריו הראשונים, הקליט בעזרת הטלפון הנייד שלו.
היגינס בחר את השם JuiceTheKidd בהשראת הסרט של הראפר טופאק; ובהמשך, כשהתחיל לקחת את המוזיקה באופן רציני, שינה את שם הבמה ל-Juice WRLD (בעברית: ג'וס וורלד), משום שרצה "לשנות את העולם" בעזרת המוזיקה שלו.
השיר המקצועי הראשון שהוציא היגינס נקרא "Too Much Cash", אותו הפיק ניק מירה, שנהפך למפיק הראשי של ג'וס בתחילת דרכו.
את השיר היגינס פרסם במרץ 2017, ועם הזמן פרסם עוד מספר שירים שעליהם עבד.
במהלך אותה התקופה, כדי לממן את שעות האולפן והפקות השירים, עבד היגינס במפעל ליצור חלקי כלי רכב, ולאחר כשבועיים התפטר ממקום עבודתו משלא היה מרוצה מהתפקיד.
ביוני 2017, הוציא היגינס את המיני-אלבום השלישי שלו (תחת שם הבמה ג'וס וורלד) JuiceWRLD 9 9 9, שכלל את הלהיט "Lucid Dreams".
באותה התקופה תפס היגינס את תשומת ליבם של ראפרים ומפיקים כמו ווקה פלקה פליים וסאות'סייד.
היגינס תפס גם את תשומת ליבם של הראפרים ג'י הרבו וליל ביבי; מה שהוביל לחתימתו של היגינס בלייבל Grade A שמנוהלת בין היתר גם על ידי ליל ביבי.
בדצמבר 2017, הוציא היגינס את המיני-אלבום EP Nothings Different, מיני-אלבום בן שלושה שירים, שכלל בתוכו את השיר "All Girls Are the Same".
המיני-אלבום זכה לחשיפה במספר בלוגים אינטרנטים העוסקים בהיפ-הופ; אחד הבלוגים היה "Lyrical Lemonade", שמנוהל על ידי קול בנט.
בנט עזר להיגינס להתפרסם, ובפברואר 2018, הוציא היגינס וידאו קליפ בבימויו של קול בנט לשיר "All Girls Are the Same".
הקליפ עלה לעמוד היוטיוב של " Lyrical Lemonade" וזכה לפופולריות רבה.
בעקבות כך, חתם היגינס על חוזה הקלטות בחברת התקליטים אינטרסקופ רקורדס תמורת 3,000,000 דולר.
לשיר "All Girls Are the Same" הצטרף הראפר ליל יאכטי בביצוע רמיקס לשיר, והצצה לרמיקס פורסמה באינסטגרם; הרמיקס לא זכה לצאת בסופו של דבר.
"All Girls Are the Same" זכה לשבחים ביקורתיים וקיבל את הכינוי "המוזיקה החדשה הטובה ביותר" מאתר החדשות פיצ'פורק.
באפריל, השיר פורסם כסינגל, ויחד עם השיר "Lucid Dreams", זכה היגינס לכניסתו הראשונה למצעד בילבורד הוט 100, כאשר "All Girls Are the Same" במקום ה-92 ו-"Lucid Dreams" במקום ה-74.
ב-4 במאי, השיר "Lucid Dreams" קיבל גם הוא וידאו קליפ בבימויו של קול בנט, ויצא בערוץ היוטיוב "Lyrical Lemonade".
ב-11 במאי פורסם רשמית כסינגל.
השיר הגיע לשיא במקום ה-2 בבילבורד הוט 100 והפך במהרה לאחד משירי הסטרימינג הגדולים של 2018. השיר "Lucid Dreams" נחשב לשיר הפופולרי ביותר של ג'וס וורלד ומונה בספוטיפיי (נכון לדצמבר 2025) למעלה מ-3 מיליארד השמעות.
ב-23 במאי יצא אלבום אולפן הבכורה של ג'וס וורלד, שנקרא Goodbye & Good Riddance.
האלבום כולל בין היתר את השירים "All Girls Are The Same", "Lucid Dreams" וגם את השיר "Lean wit Me" שהגיע למקום ה-68 במצעד בילבורד הוט 100.
ב-18 ביוני, נרצח הראפר XXXTentacion, ראפר שהיווה השפעה על ג'וס.
ב-19 ביוני, הוציא ג'וס את המיני-אלבום השני שלו בשם Too Soon, והביע הוקרה לשני ראפרים שנפטרו בטרם עת, הראפר ליל פיפ והראפר XXXTentacion.
באותה השנה, זכה היגינס להשתתף בתוכנית "אפל מיוזיק: הבא".
ב-10 ביולי יצא השיר "Wasted", שיתוף הפעולה של ג'ס והראפר ליל עוזי ורט.
השיר נכנס לאלבום Goodbye & Good Riddance, וזהו שיתוף הפעולה היחיד שעשה ג'וס באלבומו הראשון.
השיר הגיע למקום ה-67 במצעד בילבורד הוט 100. באותם הימים, הודיע ג'וס כי עובד על האלבום הבא שלו וכי יצא לסיבוב ההופעות הראשון שלו בשם The WRLD Domination Tour; אל הסיבוב ההופעות הצטרפו הראפרים קורדאה, ליל מוזי ובלייק.
ב-3 באוגוסט 2018, ג'וס וורלד התארח בשיר "No Bystanders" מתוך האלבום Astroworld של הראפר טראוויס סקוט.
ב-8 באוגוסט, ביצע ג'וס את הופעתו הטלוויזיונית הראשונה, בתוכנית הלילה "ג'ימי קימל לייב!".
בתוכנית הופיע ג'וס וביצע את השיר "Lucid Dreams".
ב-15 באוקטובר, הוציא ג'וס יחד עם הראפר פיוצ'ר את שירם הראשון "Fine China" מתוך המיקסטייפ המשותף WRLD On Drugs; ב-19 באוקטובר יצא המיקסטייפ המלא.
ב-9 נובמבר, הוציא ג'וס את הקליפ "Armed and Dangerous", בבימויו שלו קול בנט.
ב-30 בנובמבר יצא השיר "Nuketown",שיתוף פעולה בין הראפר סקי מאסק דה סלאמפ גאד וג'וס וורלד; השיר יצא במסגרת האלבום STOKELEY של סקי מאסק דה סלאמפ גאד.
לקראת סוף השנה, ב-13 בדצמבר, שירו של ג'וס "Hide" נכנס לפסקול הסרט ספיידרמן: ממד העכביש, ובשיר אירח את הראפר והמפיק סיזן.
בנוסף בדצמבר, סקי מאסק דה סלאמפ גאד אישר כי לו ולג'וס קיים מיקסטייפ בשם Evil Twins, שתוכנן לצאת בדצמבר 2019.
בפברואר 2019, יצאה ניקי מינאז' לסיבוב הופעות באירופה, שאליו היה אמור להצטרף הראפר פיוצ'ר, אך לבסוף החליף אותו ג'וס.
ב-13 בפברואר, הוציא ג'וס את השיר "Robbery", זהו השיר הראשון שיצא מתוך אלבום הסטודיו השני שלו.
יום לאחר מכן, ב-14 בפברואר, הוציא ג'וס יחד עם קול בנט את הקליפ לשיר.
את השיר השני מתוך האלבום הוציא ג'וס ב-1 במרץ, ונקרא "Hear Me Calling".
ב-8 במרץ, הוציא ג'וס וורלד את אלבום האולפן השני שלו, Death Race For Love.
האלבום הגיע לראש מצעד הבילבורד 200 וכלל שיתופי פעולה עם הזמרים והראפרים יאנג ת'אג, קלאבר וברנט פאיאז.
לאחר מכן ג'וס פרסם קליפים גם לשירים "Hear Me Calling" ו-"Fast" מתוך האלבום, ויצא לסיבוב הופעות לקידום האלבום (The Death Race for Love Tour).
מאוחר יותר באותה השנה, ג'וס הוציא מספר שירים ושיתופי פעולה: "All Night" בשיתוף עם להקת הבנים הקוריאנית BTS, השיר "Hate Me" יחד עם הזמרת אלי גולדינג, ו-"Graduation" יחד עם המפיק בני בלנקו.
באותה השנה, ב-6 ביולי, ג'וס הוציא את השיר "", זהו שיר הסולו הראשון של ג'וס שיצא מאז צאת האלבום Death Race For Love.
השיר פורסם בחשבון היוטיוב ובחשבון הסאונד קלאוד של ג'וס, אך לבסוף נמחק מערוץ היוטיוב, ונשאר זמין רק בסאונדקלאוד.
ב-4 באוקטובר, יצא שירו האחרון של ג'וס בזמן שהיה חי, "Bandit", בשיתוף הפעולה יחד עם הראפר NBA YoungBoy, ווידאו קליפ בבימויו של קול בנט.
קצת פחות משנה לאחר צאת האלבום STOKELEY של הראפר סקי מאסק, ב-25 באוקטובר, יצא הקליפ לשיר "Nuketown" המשותף של השניים, יחד עם וידאו קליפ בבימויו של קול בנט גם הוא.
ב-21 בנובמבר, יצא ג'וס לטור האחרון שלו באוסטרליה יחד עם הראפר המקומי דה קיד לארוי וליל ג'יי.
ג'וס היווה ללארוי כמנטור ובילה איתו.
ב-22 בנובמבר, יצא האלבום A Love Letter to You 4 של הראפר טריפי רד.
האלבום כלל שיר בשיתוף פעולה יחד עם הראפר YNW Melly וג'וס וורלד.
זו הופעת האורח האחרונה של ג'וס שיצאה בזמן שהיה חי.
ב-29 בנובמבר, התקיימה ההופעה האחרונה של ג'וס.
ההופעה התקיימה ב-Festival Hall בעיר מלבורן שבאוסטרליה.
ב-8 בדצמבר 2019, המריא היגינס יחד עם מטוסו הפרטי משדה התעופה ואן נייס שבלוס אנג'לס, ונחת בנמל התעופה הבינלאומי מידוויי שבשיקגו.
לאחר שנחת, לקה ג'ראד אנטוני היגינס בהתקף אפילפטי שנחשד מתוצאה של שימוש בסמים.
היגינס הובהל לבית החולים שב-Oak Lawn, ושם נקבע מותו.
הלוויותו של היגינס נערכה ב-13 בדצמבר 2019 בהארווי, אילינוי.
ב-14 בדצמבר, היה אמור ג'וס וורלד להופיע בפסטיבל ה-Rolling Loud.
אך בעקבות מותו, ב-15 בדצמבר, התקיימה הופעה בשם "Juice WRLD Death Race for Love The Final Lap" לזכרו במסגרת הפסטיבל.
2020–הווה: הוצאת המוזיקה שלאחר המוות והאלבום Legends Never Die
שיתוף הפעולה הראשון של היגינס שיצא לאחר מותו היה ב-17 בינואר 2020, בשיר "Godzilla" מתוך אלבומו ה-11 של הראפר אמינם, Music to Be Murdered By.
השיר הגיע למקום הראשון במצעד בילבורד הוט 100, ובמצעד הסינגלים הבריטי.
ב-22 בינואר, פורסמה הודעה על ידי משפחתו והצוות מ-Grade A בחשבון האינסטגרם של היגינס, ובה הודו למעריצים על כל התמיכה:
ב-28 בפברואר, יצא האלבום PTSD של ג'י הרבו, בו התארח ג'וס בשיר "PTSD", לצד ליל עוזי ורט וצ'אנס הראפר.
זהו השיר השני המשותף שיצא להיגינס וליל עוזי ורט מאז צאת השיר "Wasted".
באותה השנה, ב-13 במרץ, יצא הרמיקס של ג'וס לשיר "Suicidal", שיר של הראפר YNW Melly מתוך אלבומו Melly vs.
לאחר שבעבר הגיע השיר בגרסתו המקורית למצעד בילבורד הוט 100, הופיע שוב השיר במצעד, אך בגרסת הרמיקס, והגיע למקום ה-20. כחודש לאחר מכן, ב-17 באפריל, יצא שיתוף הפעולה "No Me Ame" של הזמר והראפר אנואל AA, המפיק Rvssian וג'וס.
בעזרת טכנולוגיית CGI, הופיע ג'וס כמין דמוי מלאך בוידאו קליפ המלווה לשיר.
ב-23 באפריל, הוציא הצוות של ג'וס הודעה דרך חשבון האינסטגרם שלו, ובה הם מודיעים כי שיר הסולו הראשון של ג'וס לאחר המוות יצא יום למחרת, בשם "Righteous".
יום לאחר מכן, ב-24 באפריל, יצא השיר "Righteous" יחד עם וידאו קליפ משולב אנימציה, את השיר הקליט ג'וס בסטודיו הביתי שלו שנמצא בלוס אנג'לס.
ב-4 במאי הודיעה אלי לוטי, בת זוגו של ג'וס, כי עתיד לצאת לג'וס אלבום בשם Outsiders.
לכבוד יום ההולדת של לוטי שהתקיים ב-28 במאי.
יום למחרת, יצא השיר, "Tell Me You Love Me", שיתוף הפעולה של ג'וס וטריפי רד, יחד עם וידאו קליפ בבימויו של קול בנט.
לאחר שהיגינס היווה אז כמנטור לראפר דה קיד לארוי והספיק להקליט שיר יחד איתו, ב-12 ביוני יצא השיר משותף של השניים בשם "Go".
השיר עלה ליוטיוב יחד עם וידאו קליפ שבו מוצג הסשן שבו הקליט ג'וס את הבית שלו בשיר.
ב-6 ביולי, הצוות של ג'וס חשף לראשונה בחשבון האינסטגרם של ג'וס את עטיפת האלבום ושם האלבום החדש והראשון לאחר מותו, בשם Legends Never Die.
באותו היום, יצא השיר "Life's a Mess", שיתוף הפעולה של ג'וס והזמרת הלסי.
כמה ימים לאחר מכן, ב-9 ביולי, יצא השיר "Come and Go", שיתוף הפעולה של ג'וס ומרשמלו.
אלבומו הראשון של ג'וס לאחר המוות, Legends Never Die, יצא ב-10 ביולי, וכולל 17 שירים ו-4 קטעי קישור (אינטרלוד).
האלבום תואר על ידי הצוות של ג'וס כ"דרך הטובה ביותר להציג את המוזיקה של ג'וס ועבודתו עליה".
ג'וס הוא האמן השלישי שהגיע להישג הזה, השניים הנוספים הם הבילטס ודרייק.
ב-6 באוגוסט, יצא השיר "Smile", שיר של ג'וס שבו מתארח הזמר דה ויקנד.
השיר הודלף ביוטיוב ובסאונדקלאוד לפני יותר משנה בשם "Sad".
ב-23 באוקטובר, אישר ליל ביבי כי האלבום הבא של ג'וס בתהליך עבודה.
ב-2 בדצמבר 2020, היגינס היה אמור לחגוג את יום הולדתו ה-22. לכבוד זה, יצא השיר "Real Shit", שיתוף פעולה יחד עם המפיק בני בלנקו.
ב-8 בדצמבר 2020, ביום השנה למותו של היגינס, יצא שיתוף הפעולה שלו "Reminds Me Of You", שיר שבו מתארח הראפר דה קיד לארוי.
ב-15 בינואר 2021 יצא הסינגל "Bad Boy" בהשתתפות יאנג ת'אג, המלווה בוידאו קליפ האחרון שצילם ג'וס לפני מותו, שביים קול בנט.
ב-22 בינואר יצא השיר "Buck 50", שיר מתוך הגרסה המורחבת של האלבום Family של DJ Scheme.
בתכנון המקורי, השיר היה אמור לצאת ב-4 בדצמבר 2020 יחד עם שאר האלבום, אך יומיים לפני צאת האלבום DJ Scheme הוציא הודעה בחשבון הטוויטר שלו כי השיר יצא בגרסה המורחבת של האלבום.
את השיר הפיק DJ Scheme יחד עם קארלטון, חבר ילדות של היגינס; זה הוא השיר הראשון של היגינס בו משולב סולו גיטרה.
ב-5 במרץ הוציא קלאבר את השיר "Life's A Mess II", גרסה אקוסטית לשיר המקורי "Life's A Mess"; בגרסה החדשה מתארחים קלאבר ופוסט מאלון (הלסי אינה לוקחת חלק בגרסה החדשה), ולטענת קלאבר, הגרסה האקוסטית היא הגרסה שג'וס רצה להוציא.
ב-29 באפריל פורסמה רשימת המועמדים לטקס פרסי המוזיקה של בילבורד 2021; היגינס זכה ל-7 מועמדויות, וביניהן: האמן המוביל, האמן הראשון במצעד הבילבורד 200, אמן הראפ הטוב ביותר ואלבום הראפ הטוב ביותר.
לכבוד ציון 3 שנים לאלבום Goodbye & Good Riddance, ב-28 במאי הוציא הלייבל שבו חתום ג'וס וורלד, גרייד איי, גרסה מחודשת לאלבום ובה תוספת של שיר חדש בשם "734" ורמיקס בהשתתפות ליל עוזי ורט לשיר "Lucid Dreams".
בנוסף, עלו לערוץ היוטיוב שלו רצועות האלבום מחדש אך בתוספת של סרטון מיוחד לכל רצועה.
ב-11 ביוני יצאו שני שיתופי פעולה של ג'וס, "Anti Social" יחד עם הרכב ההיפ הופ האמריקאי מיגוס, ו"Can't Leave You Alone" יחד עם ההרכב מארון 5, וב-20 באוגוסט יצא שיתוף הפעולה של טריפי רד וג'וס "Matt Hardy 999".
ב-8 ביולי הוכרז אלבומו הרביעי של ג'וס (והשני לאחר מותו) The Party Never Ends; בהכרזה נחשפה עטיפה לא רשמית לאלבום וטריילר קצר.
ב-26 ביולי עלה לערוץ היוטיוב של HBO טריילר לסדרת סרטים דוקומנטריים בשם Music Box, הסדרה תכלול 6 סרטים דוקומנטריים ובתוכם גם סרט דוקומנטרי על ג'וס.
לאחר ציפייה רבה, ב-28 באוגוסט הוכרז כי שבוע לאחר מכן יוכרז התאריך ליציאת השיר הראשון מתוך האלבום המצופה The Party Never Ends.
שבוע לאחר מכן, ב-4 בספטמבר העלה ליל ביבי ציוץ כי התאריך הוא ה-17 בספטמבר, אך ב-15 בספטמבר מחק ליל ביבי את הציוץ וב-17 בספטמבר לא יצא השיר.
ב-25 בספטמבר עלה ליל ביבי ללייב באינסטגרם וחשף כי האלבום יצא אך ורק כשהסרט התיעודי על ג'וס יצא.
ב-30 באוקטובר נחשף טריילר ראשון לאלבום החדש של ג'וס.
הטריילר הוקרן במהלך פסטיבל הרולינג לאוד שהתקיים בניו-יורק, ובסוף הטריילר נחשף כי שם האלבום יהיה Fighting Demons.
בסוף הטריילר נחשף גם תאריך היציאה הרשמי לאלבום - 10 בדצמבר 2021; יום למחרת יצא רשמית השיר "Already dead".
השיר זכה לפופולריות רבה בקרב המעריצים והגיע למקום ה-20 במצעד הבילבורד הוט 100. ב-12 בנובמבר הסרט התיעודי של ג'וס הוקרן בהצגת בכורה עולמית במהלך פסטיבל "איי-אף-אָיי" שהתקיים בין ה-10 בנובמבר ל-14 בנובמבר.
הסרט בוים על ידי טומי אוליבר ויחקור את מפעל חייו של כוכב ההיפ הצעיר.
בסרט יופיעו בין היתר האנשים המרכזיים שהיו קשורים לחיים ולקריירה של ג'וס כמו: קול בנט, טריפי רד, פולו ג'י, היט-בוי, רקס, בני בלנקו, ג'י הרבו, דה קיד לארוי, ליל ביבי ועוד.
ב-20 בנובמבר העלה ליל ביבי את הציוץ: "After we Fighting demons, we party", ציוץ שמאשר כי האלבום The party Never ends לא נגנז אלא נדחה בעקבות יציאת הסרט התיעודי.
כחמישה ימים לאחר מכן, ב-25 בנובמבר, יצאה בעמוד 999.club הכרזה על Juice WRLD Day, יום שיחול ב-9 בדצמבר (יום אחרי יום ציון השנתיים למותו של ג'וס) ובו יתקיים אירוע לזכרו של ג'וס.
האירוע עתיד להתקיים בשיקגו ובאירוע תתקיים האזנה מוקדמת לאלבום החדש, הצצה מיוחדת לסרט התיעודי, הופעות אורח ועוד.
לכבוד יום ההולדת ה-23 של ג'וס, ב-2 בדצמבר 2021 הורכז על יציאתו של הסינגל השני מתוך האלבום Fighting Demons, השיר "Wandered To LA" שבו יתארח הזמר ג'סטין ביבר, ובנוסף, יצא הטריילר הסופי והרשמי לסרט התיעודי על ג'וס.
יום לאחר מכן, ב-3 בדצמבר 2021 יצא השיר "Wandered To LA" יחד עם ג'סטין ביבר.
ב-10 בדצמבר יצא אלבומו הרביעי (והשני לאחר המוות) Fighting Demons יחד עם קליפ לשיר "Burn".